Vir ouderdome 8-88 jaar. 'n Keur van net meer as dertig nuwe, sowel as voorheen gepubliseerde verse deur wereldbekende digter en skrywer Antjie Krog. Mankepank en ander monsters het oorspronklik in 1985 verskyn (met illustrasies deur Hannetjie de Clercq). Al 21 gedigte is weer hier opgeneem, tesame met 'n aantal voorheen ongepubliseerde verse. Hier is feetjies, monsters, spoke, en 'n reus; vreemde omies, Antjie Somers en die tokkelos. In Diek Grobler se illustrasies is daar 'n wisselende mate van realisme en fantasie, soos wat elke gedig dit vereis. Diek Grobler en vennoot Charles Badenhorst se animasiereeks "Uit die Bloute" word sedert 2010 op kykNET gesien. Hulle werk is plaaslik bekroon met 'n SAFTA en in die buiteland by die beroemde KROK Internasionale Animasie Fees.
Die digters in Nuwe Stemme 3 se iets op 'n heel ongewoon nuwe manier, of hulle se iets wat nog nie in Afrikaans gese is nie. Die jonger digters probeer duidelik wegkom van die bagasie van die ouer digters en hulle verlede. Hulle ondersoek veral twee moontlikhede: die een is die bekende gebrandmerkte Engfrikaans wat digters toelaat om op 'n natuurlike manier tussen tale en dialekte, tussen internet en massamedia te vleg en sodoende die eenvoudige praattaal van die jeug ook die taal van hulle gedigte te maak. Die tweede moontlikheid wat in Nuwe Stemme 3 ondersoek word, is 'n nogal nuwe ontwikkeling in Afrikaans.
Die topverkoper, A Change of Tongue, in sy oorspronklike Afrikaans. Ons mees geliefde, hartstogtelik uitgesproke digter en skrywer se eie verhaal, innig verweef met dié van ons land en ons kontinent.
Om Afrikaanstaliges toegang te gee tot die ander digtradisies in die land, het Antjie Krog met die hulp van 'n span medewerkers gedigte uit Xhosa, Zulu, Ndebele, Swati, Tsonga, Venda, Noord-Sotho, Setswana en Suid-Sotho gekies en in Afrikaans verwerk. Die bundel open egter met verse van die uitgestorwe Xam van die Noord-Kaap. 'n Deurlopende en boeiende vertelling plaas die verse binne 'n verwysingwêreld wat hulle meer toeganklik maak.
In 'n paar opsigte verskil hierdie digbundel van Antjie Krog se vorige werk: vir die eerste keer beweeg die verse ook buite Suid-Afrika - elders in Afrika en ook Europa.
Die verse staan in die teken van 'n soeke na identiteit op die kontinent en die vind van 'n plek binne die Afrika-bestel.